Doložka finančných, ekonomických, environmentálnych vplyvov 
a vplyvov na zamestnanosť

	Slovenská televízia a Slovenský rozhlas nevedú štruktúrovanú evidenciu právnických osôb v členení podľa právnej subjektivity.  	Vzhľadom na túto skutočnosť, Ministerstvo kultúry SR dňa 4. decembra 2002 listom č. 399/2002-900 požiadalo ústredné orgány štátnej správy a orgány vyšších územných celkov a samosprávy, aby nahlásili počet evidovaných rozhlasových a televíznych prijímačov, za ktoré platia koncesionárske poplatky.  Okrem nižšie uvedených inštitúcií ostatné oslovené subjekty nedodali podklady.

Ročný nárast nákladov pri schválení zvýšenia sadzby o 33% 	
Subjekt	TVP	RP	Spolu	
Správa zariadení Úradu Vlády SR	49 599	9 504	59 103	
Ministerstvo dopravy pôšt a telekomunikácií SR	127 116	145 776	272 892	
Ministerstvo pôdohospodárstva SR	4 455	2 594	7 049	
Ministerstvo spravodlivosti SR	47 817	85 883	133 700	
Ministerstvo zahraničných vecí SR	6 534	21 146	27 680	
Správa účelových zariadení  MZV SR	39 501	4 396	43 897	
Slovenský inštitút medzinárodných štúdií MZV SR 	446	178	624	
Centrum akademického športu Ministerstva školstva SR	594	1 188	1 782	
Ministerstvo vnútra SR	25 715	24 295	50 010	
Úrad informatiky a telekomunikácií MV SR
bez Sekcie verejnej správy	430 947	387 288	818 235	
Ministerstvo kultúry SR	5 346	42 174	47 520	
Ministerstvo obrany SR	285 314	527 472	812 786	
Spolu v Sk	1 023 384	1 251 893	2 275 276	
RP - rozhlasový prijímač				
TVP - televízny prijímač				

Bez ďalších podkladov  nie je možné  vyčísliť dopad návrhu novely zákona č. 212/1995 Z.z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania  v znení neskorších predpisov bude mať v roku 2003 na verejné financie na štátny rozpočet SR. Vzhľadom na termín, ktorý na predloženie návrhu novely uložila ministerstvu vláda SR, nebolo možné získať všetky chýbajúce údaje a preto  ministerstvo kultúry SR predkladá aspoň tie, ktoré má k dnešnému dňu k dispozícii.
V zmysle stanoviska Ministerstva financií SR z navrhovaných sadzieb je možné predpokladať, že vplyv zvýšenia koncesionárskych poplatkov a prípadné zvýšené nároky na štátny rozpočet si štátne organizácie pokryjú v rámci schváleného rozpočtu.

Dopad na ekonomicky aktívne obyvateľstvo:
Navrhnuté zvýšenie koncesionárskeho poplatku predstavuje v prepočte HDP v parite kúpnej sily na jedného obyvateľa nárast vo výdavkoch na jednu domácnosť o 35,- Sk, t.j. menej ako o 1% v oblasti spotreba verejnej správy (0,83%).

Ekonomický dopad na fyzické osoby, ktoré sú poberateľmi dôchodku:
Vzhľadom na skutočnosť, že v súčasnosti oslobodená skupina osôb nemá žiadne výdavky  v oblasti spotreba verejnej správy, nemôžeme vyjadriť nárast v rovnakom porovnaní, ako pri  domácnostiach, ktoré tvorí ekonomicky aktívne obyvateľstvo. Navrhnutých 70,- Sk predstavuje nárast vo výdavkoch na jednu domácnosť, v ktorej žijú iba osoby, ktoré sú poberateľmi dôchodku zvýšenie o 100% na domácnosť. V prepočte na priemernú výšku starobného dôchodku za rok 2002 6069,- Sk  tvorí navrhovaná sadzba 0,57% podiel na domácnosť, v ktorej žijú dvaja dôchodcovia a 1,15% podiel na domácnosť, v ktorej žije osamelá osoba. 

	Návrh novely zákona č. 212/1995 Z.z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania  v znení neskorších predpisov nebude mať dopad na životné prostredie.

	Návrh novely zákona č. 212/1995 Z.z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania  v znení neskorších predpisov nebude mať dopad na zamestnanosť.